**Zmluva o poskytovaní servisných služieb**

uzavretá podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)

(ďalej ako „**Zmluva**)

Uzatvorená medzi

Obchodné meno: **Slovenská inovačná a energetická agentúra**

Sídlo: Bajkalská 27, 829 77 Bratislava

IČO: 00002801

Zastúpená: Ing. Peter Blaškovitš, generálny riaditeľ

Bankové spojenie: Štátna pokladnica

IBAN: SK6581800000007000062596

BIC: SPSRSKBA

IČ DPH: SK2020877749

DIČ: 2020877749

Vecne zodpovedný: Miroslav Štefunko, referent správy budovy

Telefón: +421 907 209 156

E-mail: miroslav.stefunko@siea.gov.sk

Registrácia: štátna príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

( ďalej ako “**Objednávateľ**“)

a

Obchodné meno:

Sídlo:

IČO:

Zastupuje:

Bankové spojenie:

IBAN:

BIC:

IČ DPH:

DIČ:

Vecne zodpovedný:

Telefón:

E-mail:

Zapísaný v:

(ďalej ako “**Poskytovateľ**“)

(spolu ďalej ako „**Zmluvné strany**“, jednotlivo aj „**Zmluvná strana**“)

**Preambula**

Podkladom pre uzavretie Zmluvy sú podmienky uvedené vo Výzve na predkladanie ponúk a pokynov na vypracovanie ponúk na zákazku č. **NZ 1922** (ďalej ako „**Výzva**“), na ktorú Objednávateľ použil postup zadávania zákazky podľa zadávanú podľa § 117 Zákona o verejnom obstarávaní a ponuka Poskytovateľa.

**Článok I.**

# Predmet zmluvy a rozsah služieb

* 1. Predmetom Zmluvy je poskytovanie služieb pravidelného a nepravidelného servisu, údržby a opráv výťahov v budove Objednávateľa, špecifikovaných v odseku 1.3 Zmluvy prostredníctvom kvalifikovaných a odborne vyškolených servisných pracovníkov Poskytovateľa (ďalej ako „**Odborní pracovníci**“, jednotlivo „**Odborný pracovník**“) za podmienok vymedzených Zmluvou. Zoznam s podrobnou špecifikáciou jednotlivých činností vykonávaných Poskytovateľom v prospech Objednávateľa je uvedený, v odsekoch 1 až 3 Prílohy číslo 1 Zmluvy (ďalej ako „**Služby**“). Objednávateľ sa zaväzuje riadne a včas poskytnuté Služby prevziať a zaplatiť za ne dohodnutú cenu. Poskytovateľ je povinný poskytovať Služby výlučne prostredníctvom svojich Odborných pracovníkov.
  2. Nepravidelné Služby, uvedené v odseku 2. – Servisné činnosti nezahrnuté v paušále Prílohy číslo 1 Zmluvy, ako opravy, úpravy alebo iné činnosti vykonané Poskytovateľom na základe Objednávateľovej objednávky, ktoré si vyžadujú dodanie náhradného dielu v súvislosti s vykonanými opravami a údržbou nad rozsah stanovený v paušálnej sadzbe, musia byť vopred prerokované s Objednávateľom a Poskytovateľ je povinný predložiť na odsúhlasenie Objednávateľovi podrobnú špecifikáciu celkovej ceny za vykonanie takejto Služby. Poskytovateľ nie je oprávnený takúto Službu vykonať bez predchádzajúcej Objednávateľovej písomnej objednávky.
  3. Služby vymedzené v tomto článku zmluvy a v Prílohe č. 1 Zmluvy budú poskytované pre nasledovné dva typy výťahov: jeden osobný a jeden nákladný, nachádzajúcich sa v budove (sídle) Objednávateľa na ulici Bajkalská 27, 827 99 Bratislava:

|  |  |  |
| --- | --- | --- |
| **Technická špecifikácia výťahov** | **Osobný výťah**  **1 x KONE (max. 6 osôb)** | **Nákladný výťah**  **1 x KONE (max. 26 osôb)** |
| počet ks | 1 | 1 |
| výrobca | KONE Ascensori S.p.A., Pero (Miláno), Taliansko | KONE Ascensori S.p.A., Pero (Miláno), Taliansko |
| typové označenie | KONE Competence 425 PW 06/10-19 | KONE TranSys TM GW 20/05-19 |
| výrobné číslo | 1405 003 01 | 1405 003 02 |
| rok výroby | 2005 | 2005 |
| nosnosť | 480 kg / 6 osôb | 2 000 kg / 26 osôb |
| dopravný zdvih | 14,40 m | 14,40 m |
| menovitá rýchlosť | 1,0 ms-1 | 0,5 ms-1 |
| druh pohonu | elektrický s trecím kotúčom | elektrický s trecím kotúčom |
| riadenie | Tlačidlové | obojsmerné zberné FC |
| počet staníc (nástupíšť) | 5/5 (-1 až 3) | 5/5 (-1 až 3) |
| skupina technického zdvíhacieho zariadenia podľa vyhlášky MPSVR SR č. 508/2009 Z. z. (rozdelenie podľa miery ohrozenia) | A / c1 | A / c1 |
| právny predpis / norma | Nariadenie vlády SR č. 571/2001  STN EN 81-1+AC:2000 | |

(spolu ďalej ako „**Zariadenia“**, jednotlivo „**Zariadenie**“).

**Článok II.**

**Trvanie zmluvy**

* 1. Zmluva sa uzatvára na dobu určitú, a to na 24 mesiacov odo dňa nadobudnutia jej účinnosti, maximálne však do vyčerpania finančného limitu určeného pre predmet tejto zmluvy, t. j. **.................** **EUR bez DPH** **/ ................ EUR s DPH**, v závislosti od toho, ktorá skutočnosť nastane skôr. Pre účely Zmluvy sa za vyčerpanie finančného limitu považuje aj prípad, ak zostatok nevyčerpaného finančného limitu bude nižší, ako cena za poskytovanie Služieb v rámci štvrťročného paušálu podľa Prílohy číslo 2 Zmluvy – Návrh uchádzača na plnenie kritéria, ktorá tvorí jej neoddeliteľnú súčasť (ďalej ako „**Príloha číslo 2**“).

**Článok III.**

**Cena a platobné podmienky**

* 1. Cena za poskytnuté Služby je stanovená dohodou Zmluvných strán, a podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách ako cena konečná a platná pre dohodnutý rozsah poskytovaných služieb počas celej doby trvania Zmluvy, pričom zahŕňa aj náklady Poskytovateľa súvisiace s poskytovaním Služieb.
  2. Podrobná špecifikácia ceny je uvedená v Prílohe číslo 2. Cena plnenia podľa Zmluvy pozostáva z:

1. štvrťročného paušálu pre každé zo Zariadení;
2. ceny za normohodinu servisných prác nezahrnutých v paušále podľa Prílohy č. 2;
3. cenu za pravidelnú 3 ročnú odbornú skúšku Zariadení podľa Prílohy č. 2 pre každé zo Zariadení;
4. cenu za pravidelnú 6 ročnú opakovanú úradnú skúšku podľa Prílohy č. 2 pre každé zo Zariadení;
5. ceny náhradných dielov dodaných v súvislosti s vykonanou opravou alebo údržbou podľa odseku 1.2 Zmluvy pre každé zo Zariadení.
   1. Cena náhradných dielov a ostatných nákladov potrebných pre vykonanie Služieb, ktoré nie sú zahrnuté v paušálnej štvrťročnej sadzbe (podľa odseku 1.2 a 1.3 Prílohy číslo 1) sa bude v každom jednotlivom prípade tvoriť dohodou Zmluvných strán.
   2. V prípade, ak Poskytovateľ ku dňu podpisu Zmluvy nie je platiteľom DPH, avšak po jej podpise sa ním stane, nemá nárok na zvýšenie ceny o hodnotu DPH.
   3. Zmluvné strany sa dohodli, že v prípade ak začiatok alebo koniec Zmluvy pripadne na deň, ktorý nebude prvým alebo posledný dňom príslušného mesiaca, má Poskytovateľ právo na úhradu pomernej časti štvrťročnej odmeny, zodpovedajúcej počtu dní, v ktorých Poskytovateľ vykonával Služby.
   4. Splatnosť faktúry je 30 dní odo dňa doručenia faktúry Objednávateľovi. Ak akákoľvek faktúra Poskytovateľa nebude obsahovať náležitosti podľa platných právnych predpisov alebo Zmluvy, Objednávateľ má právo faktúru vrátiť späť Poskytovateľovi na prepracovanie a doplnenie. V takomto prípade sa nedostáva do omeškania a Poskytovateľ nemá nárok na úroky z omeškania. Nová 30 dňová lehota splatnosti začne plynúť dňom riadneho doručenia opravenej, respektíve doplnenej faktúry Objednávateľovi Poskytovateľom.
   5. Cenu za Služby zahrnuté v cene štvrťročného paušálu je Poskytovateľ oprávnený fakturovať Objednávateľovi štvrťročne vždy do 15. dňa mesiaca, nasledujúceho po štvrťroku, ktorý je fakturovaným obdobím.
   6. Cenu za poskytnuté Služby nezahrnuté v cene paušálu, ktoré boli vykonané na základe samostatnej objednávky Objednávateľa, je Poskytovateľ oprávnený fakturovať Objednávateľovi po riadnom a včasnom poskytnutí takto vykonaných Služieb, ktoré boli riadne prevzaté oprávneným zástupcom Objednávateľa.
   7. Faktúry vystavené Poskytovateľom musia obsahovať všetky náležitosti podľa platného právneho poriadku Slovenskej republiky, špecifikáciu fakturovanej sumy a musia byť vystavené v súlade so Zmluvou. V zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov vznikne po zriadení fakturačného systému povinnosť prijímať a vydávať zaručené elektronické faktúry.

**Článok IV.**

**Povinnosti Zmluvných strán**

* 1. Poskytovateľ sa zaväzuje poskytovať Služby uvedené v Článku I. Zmluvy a jej Prílohe č. 1 odborne, starostlivo, hospodárne a pri opravách je povinný použiť originálne náhradne diely od výrobcov príslušných Zariadení, ktoré sú potrebné na vykonanie príslušnej opravy vrátane ich dopravy na miesto vykonania opráv. V prípade nedostupnosti originálnych náhradných dielov na trhu je možné po odsúhlasení Objednávateľom použiť aj náhradný diel adekvátny originálu, ktorý je schválený výrobcom Zariadenia.
  2. Poskytovateľ je povinný predložiť písomný zoznam osôb, prostredníctvom ktorých bude poskytovať Služby podľa článku I. Zmluvy, a ktorým bude povolený vstup do budovy Objednávateľa.
  3. Poskytovateľ je povinný zabezpečiť bezplatný 24 hodinový (nonstop) dispečing na ohlasovanie porúch, opráv a vyslobodzovanie osôb zo Zariadení. **Telefónne číslo dispečingu je** **.**
  4. Vyslobodenie uviaznutých osôb vo výťahoch je Poskytovateľ povinný zabezpečiť 24 hodín denne, vrátane dní pracovného voľna, pokoja a sviatkov, a to najneskôr do 60 minút od nahlásenia udalosti na dispečing Poskytovateľa.
  5. Poskytovateľ je povinný odstrániť všetky poruchy vzniknuté počas prevádzky Zariadení, ktoré boli odhalené počas pravidelných kontrol a preventívnej údržby, alebo ktoré sa vyskytli v medziobdobí a sú nahlásené Poskytovateľovi Objednávateľom podľa Zmluvy. Poskytovateľ sa zaväzuje zabezpečovať odstraňovanie všetkých prevádzkových porúch do 120 minút od nahlásenia poruchy na dispečing Poskytovateľa. Zmluvné strany sa dohodli, že tieto poruchy bude Poskytovateľ odstraňovať počas pracovných dní v čase od 07:00 do 17:00 hod.
  6. Poskytovateľ je povinný pri poskytovaní Služieb dodržiavať príslušné ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a ostatné všeobecne záväzné právne predpisy platné v SR.
  7. Poskytovateľ zodpovedá za:

1. rozsah a kvalitu Služby vo vzťahu k požadovaným výkonom a zodpovedá za nedostatky a chyby v súlade s podmienkami stanovenými všeobecne záväznými právnymi, technickými a hygienickými predpismi;
2. vykonávanie činností spojených s predmetom Zmluvy len prostredníctvom odborne spôsobilých osôb;
3. poskytovanie Služieb podľa podmienok dohodnutých v Zmluve;
4. dodržiavanie zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky MPSVR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov;
5. dodržiavanie ochrany životného prostredia a ochrany pred požiarmi v súlade s platnými právnymi predpismi;
6. škody preukázateľne spôsobené ním alebo osobami, prostredníctvom ktorých zabezpečuje poskytovanie Služieb v súvislosti s plnením Zmluvy Objednávateľovi alebo tretím osobám v celom rozsahu.
   1. Objednávateľ sa zaväzuje poskytnúť Poskytovateľovi nevyhnutne potrebnú súčinnosť, ktorá spočíva najmä v bezproblémovom prístupe k miestu plnenia a poskytnutí potrebných podkladov a informácií k plneniu predmetu Zmluvy, pokiaľ ich má Objednávateľ k dispozícii. Objednávateľ určuje nasledovné osoby oprávnené v jeho mene overovať a podpisovať Protokol o odbornej prehliadke výťahu, resp. knihu kontrol výťahu alebo pracovný výkaz v závislosti od druhu vykonanej činnosti:

|  |  |
| --- | --- |
| **Meno a priezvisko:** | **Tel. číslo:** |
| Miroslav Štefunko | +421 907 209 156 |
| František Gyenes | + 421 917 371 250 |

Poskytovateľ určí zodpovednú osobu, ktorá bude vykonávať kontrolu kvality poskytnutých Služieb a bude kontaktnou osobou pre Objednávateľa. V prípade jej neprítomnosti je Poskytovateľ povinný písomne oznámiť Objednávateľovi jeho zástupcu.

|  |  |
| --- | --- |
| **Meno a priezvisko:** | **Tel. číslo:** |
|  |  |
|  |  |
|  |  |

Zmluvné strany sú povinné oznámiť si zmenu zodpovedných osôb uvedených v tomto odseku Zmluvy bez zbytočného odkladu prostredníctvom vecne zodpovedných osôb uvedených v záhlaví Zmluvy prostredníctvom e-mailovej správy.

* 1. Zmluvné strany sa dohodli, že Poskytovateľ je povinný pre Objednávateľa poskytovať Služby výhradne prostredníctvom Odborných pracovníkov, ktorými preukazoval splnenie podmienok účasti vo verejnom obstarávaní a ktorí splnili podmienky účasti podľa § 34 ods. 1 písm. g) Zákona o verejnom obstarávaní. Poskytovateľ je povinný zabezpečiť plnenie Služieb prostredníctvom takýchto osôb počas celého trvania Zmluvy.
  2. V prípade, ak niektorý z Odborných pracovníkov ukončí spoluprácu s Poskytovateľom, v prípade úmrtia Odborného pracovníka alebo v inom relevantnom prípade, ktorý zabraňuje Odbornému pracovníkovi riadne vykonávať plnenie Zmluvy, je Poskytovateľ povinný o tejto skutočnosti bez zbytočného odkladu písomne informovať Objednávateľa a vyžiadať si vopred písomný súhlas Objednávateľa, týkajúci sa zmeny Odborných pracovníkov, ktorých používa na realizáciu Zmluvy.
  3. Žiadosť o písomný súhlas pri zmene ktoréhokoľvek Odborného pracovníka predloží Poskytovateľ v písomnej forme spolu s dokladmi preukazujúcimi splnenie podmienky účasti podľa § 34 ods. 1 písm. g) Zákona o verejnom obstarávaní Odborných pracovníkov, a to pred ich nástupom na výkon činností podľa Zmluvy. Novo navrhovaný Odborný pracovník musí spĺňať minimálne požiadavky stanovené Poskytovateľom v rámci podmienok účasti v predmetnom verejnom obstarávaní. Po kladnom stanovisku (schválení) takéhoto Odborného pracovníka Objednávateľom môže príslušný Odborný pracovník začať vykonávať príslušné činnosti v rámci plnenia Zmluvy. V tomto prípade nebude potrebné uzatvárať ku zmluve dodatok (dodatky).
  4. V prípade, ak Poskytovateľ bude na plnenie Zmluvy využívať subdodávateľov počas jej trvania, Prílohou č. 4 Zmluvy je zoznam subdodávateľov Poskytovateľa. V prípade, ak bude mať počas plnenia Zmluvy Poskytovateľ záujem uzavrieť zmluvu so subdodávateľom, ktorý sa bude podieľať na realizácii predmetu Zmluvy, je povinný dodržať pravidlá uvedené v odsekoch 4.11 až 4.12 tohto článku Zmluvy.
  5. Poskytovateľ je oprávnený zmeniť subdodávateľa počas trvania Zmluvy, pričom subdodávateľ, ktorého sa návrh na zmenu týka, musí spĺňať rovnaké podmienky účasti týkajúce sa osobného postavenia podľa § 32 ods. 1 písm. e) a f) Zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. f) Zákona o verejnom obstarávaní, t. j. musí preukázať, že je oprávnený poskytovať služby, zodpovedajúce tej časti predmetu Zmluvy, ktorú má zabezpečovať. Ak to nepreukáže, je Objednávateľ oprávnený odstúpiť od Zmluvy.
  6. Poskytovateľ je povinný v súlade s § 41 ods. 4 písm. b) Zákona o verejnom obstarávaní Objednávateľovi najneskôr 5 pracovných dní, ktoré predchádzajú dňu, v ktorom subdodávateľ začne plniť predmet Zmluvy, predložiť písomné oznámenie o zmene subdodávateľa, ktoré bude obsahovať údaje v rozsahu podľa § 41 ods. 3 Zákona o verejnom obstarávaní. Poskytovateľ je oprávnený vykonať zmenu alebo doplnenie subdodávateľa až po doručení písomného súhlasu zo strany Objednávateľa. Za poskytnutie plnení v súlade s ustanoveniami tejto Zmluvy a jej príloh subdodávateľmi zodpovedá Poskytovateľ Objednávateľovi tak, ako by ich poskytoval sám.

**Článok V.**

**Zodpovednosť za škodu**

**5.1** Poskytovateľ zodpovedá za škody, ktoré vzniknú pri poskytovaní Služieb a boli preukázateľne spôsobené ním alebo osobami, prostredníctvom ktorých zabezpečuje poskytovanie Služieb podľa Zmluvy a je povinný Objednávateľovi uhradiť takto vzniknuté škody, ibaže preukáže, že porušenie povinností bolo spôsobené okolnosťami vylučujúcimi zodpovednosť podľa § 374 Obchodného zákonníka.

**Článok VI.**

**Zodpovednosť za vady, záruka**

* 1. Poskytovateľ zodpovedá za vady v zmysle § 560 a nasledujúcich Obchodného zákonníka. Poskytovateľ zodpovedá za to, že služby budú vykonané v súlade so všeobecne záväznými právnymi predpismi a ustanoveniami Zmluvy. Zistené a Objednávateľom uplatnené vady poskytnutej Služby je Poskytovateľ povinný so začatím ich odstraňovania bezodplatne a bezodkladne (do 24 hodín) od písomného oznámenia vady zo strany Objednávateľa. Vady služieb zistené pri preberaní služieb označia Zmluvné strany v pracovnom výkaze, pričom tieto vady sa Poskytovateľ zaväzuje bezplatne odstrániť v lehote podľa predchádzajúcej vety.
  2. Poskytovateľ poskytuje záruku na všetky vykonané služby v trvaní 24 mesiacov, ktorá začína plynúť dňom prevzatia jednotlivej Služby (výsledku Služby) Objednávateľom. Objednávateľ má počas záručnej doby nárok na bezplatné odstránenie vád z vadne vykonanej Služby, a to v lehote primeranej vade služby, najneskôr však do 2 dní odo dňa písomného oznámenia predmetných vád Poskytovateľovi.
  3. Poskytovateľ zodpovedá za kvalitu a rozsah poskytnutých Služieb.

**Článok VII.**

# Ukončenie Zmluvy

* 1. Zmluvný vzťah založený Zmluvou môžu Zmluvné strany kedykoľvek ukončiť písomnou dohodou podpísanou oboma zmluvnými stranami.
  2. Ukončiť Zmluvu je možné aj výpoveďou ktorejkoľvek zo Zmluvných strán, a to aj bez uvedenia dôvodu s trojmesačnou výpovednou lehotou. Výpoveď musí byť písomná, pričom výpovedná lehota začne plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane.
  3. Zmluvné strany sú oprávnené od zmluvy odstúpiť v prípade podstatného porušenia Zmluvy druhou Zmluvnou stranou v zmysle ustanovenia § 344 a nasledujúcich Obchodného zákonníka alebo z dôvodov uvedených v odsekoch 7.4 až 7.7. Odstúpenie od Zmluvy je účinné dňom jeho doručenia druhej Zmluvnej strane.
  4. V prípade opakovaného neposkytnutia Služieb v dohodnutom termíne, Objednávateľ túto skutočnosť bude považovať za podstatné porušenie zmluvy a Objednávateľ je oprávnený odstúpiť od zmluvy bez zbytočného odkladu, po tom, čo sa o porušení zmluvy dozvedel. Za opakované neposkytnutie Služieb sa na účely tohto ustanovenia považuje neposkytnutie Služieb aspoň dvakrát za posledných 12 mesiacov.
  5. Objednávateľ je oprávnený odstúpiť od Zmluvy, ak dodatočne zistí, že

1. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní,
2. Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so zmluvou o fungovaní Európskej únie.
   1. Objednávateľ je oprávnený odstúpiť od zmluvy v prípade ak Poskytovateľ nemôže poskytovať Služby prostredníctvom svojich Odborných pracovníkov po dobu dlhšiu ako 14 dní.
   2. Poskytovateľ je oprávnený odstúpiť od zmluvy v prípade omeškania Objednávateľa s úhradou ceny za služby podľa Článku III. Zmluvy v prípade, že je Objednávateľ je v omeškaní a úhradou viac ako 30 dní.

**Článok VIII.**

**Sankcie**

* 1. V prípade omeškania Objednávateľa so zaplatením ceny za služby je poskytovateľ oprávnený požadovať úrok z omeškania vo výške podľa príslušných právnych predpisov., maximálne však do výšky 10% dlžnej sumy.
  2. V prípade omeškania Poskytovateľa s poskytnutím služieb je Objednávateľ oprávnený požadovať úhradu zmluvnej pokuty vo výške 20,- EUR denne, a to za každý aj začatý deň omeškania, maximálne však do výšky 10% z ročnej paušálnej ceny daného Zariadenia.
  3. V prípade omeškania Poskytovateľa s odstránením vád služieb v lehotách podľa odsekov 6.1 a 6.2. Zmluvy, je Objednávateľ oprávnený požadovať od Poskytovateľa zaplatenie zmluvnej pokuty vo výške 20,- EUR za každý deň omeškania s odstránením vady, a to osobitne za každé omeškanie s odstránením vady, maximálne však do výšky 10% z ročnej paušálnej ceny daného zariadenia.

**Článok IX.**

**Osobitné ustanovenia**

* 1. V prípade, ak Poskytovateľ bude k Zmluve predkladať vlastné obchodné podmienky, Prílohou č. 3 Zmluvy sú obchodné podmienky Poskytovateľa. Zmluvné strany sa zároveň dohodli, že v takomto prípade majú ustanovenia Zmluvy prednosť pred ustanoveniami obchodných podmienok Poskytovateľa.
  2. Písomnosti podľa Zmluvy je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať odstúpenie od tejto zmluvy a výpoveď zmluvy. Písomnosti doručované elektronickými prostriedkami sa považujú za doručené momentom odoslania. Pokiaľ sú písomnosti doručované elektronickými prostriedkami, vyžaduje sa informovanie druhej Zmluvnej strany o prijatí písomnosti elektronickými prostriedkami.
  3. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v Zmluve alebo na korešpondenčnej adrese písomne oznámenej Zmluvnej strane, považujú sa písomnosti za doručené momentom vrátenia . V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
  4. Zánikom Zmluvy nie je dotknutý nárok Zmluvnej strany na náhradu škody vzniknutej porušením Zmluvy druhou Zmluvnou stranou a iné nároky Zmluvnej strany vzniknuté v súvislosti s porušením Zmluvy druhou Zmluvnou stranou (nárok na zmluvnú pokutu, úrok z omeškania a pod.), nároky Objednávateľa vyplývajúce z poskytnutej záruky na vykonané služby, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia Zmluvy, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení Zmluvy.
  5. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti s touto Zmluvou, sú dôvernými informáciami (ďalej aj ako "Dôverné informácie"), o ktorých sú Zmluvné strany povinné zachovávať mlčanlivosť, ak ďalej nie je dohodnuté inak. Záväzok Zmluvných strán zachovávať mlčanlivosť nie je časovo obmedzený a trvá i po zániku Zmluvy. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany ďalej neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepovažujú členovia orgánov Zmluvných strán, zamestnanci Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe zmluvy alebo zákona. Za porušenie povinnosti zachovávať mlčanlivosť podľa tohto bodu zmluvy sa nepovažuje poskytnutie Dôverných informácií príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.

**Článok X.**

**Záverečné ustanovenia**

* 1. Právne vzťahy, neupravené Zmluvou sa spravujú príslušnými ustanoveniami Obchodného zákonníka a ostatnými právnymi predpismi platnými v Slovenskej republike.
  2. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia Objednávateľom v Centrálnom registri zmlúv vedenom Úradom vlády SR v súlade s ustanovením § 5a zákona č. 211/2000 Z. z. zákon o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s ustanovením § 47a zákona č. 40/1964 Zb. Občiansky zákonník v platnom znení.
  3. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ Zmluvy, pri rešpektovaní nových faktov, bez ujmy pre obidve Zmluvné strany.
  4. Zmluvné strany vyhlasujú, že akékoľvek nezhody pri realizácii Zmluvy budú prednostne riešené vzájomnými rokovaniami. Pokiaľ sa Zmluvné strany nedohodnú, obrátia sa na vecne a miestne príslušný súd v Slovenskej republike.
  5. Zmluvu možno meniť, doplniť iba písomne, a to na základe vzájomnej dohody Zmluvných strán podpísanej ich oprávnenými zástupcami. K návrhom dodatkov k Zmluve sa Zmluvné strany zaväzujú vyjadriť v lehote 7 dní odo dňa doručenia návrhu dodatku druhej Zmluvnej strane.
  6. Poskytovateľ je oprávnený postúpiť práva a povinnosti zo Zmluvy v prospech tretej osoby výlučne na základe predchádzajúceho písomného súhlasu Objednávateľa.
  7. Zmluva je vyhotovená v štyroch rovnopisoch, z ktorých každá zo Zmluvných strán obdrží dve vyhotovenia.
  8. Neoddeliteľnou súčasťou Zmluvy sú nasledovné prílohy:
* Príloha č. 1 – Opis predmetu zákazky,
* Príloha č. 2 – Návrh uchádzača na plnenie kritéria,
* Príloha č. 3 – Obchodné podmienky Poskytovateľa (ak relevantné),
* Príloha č. 4 – Zoznam subdodávateľov (ak relevatné).
  1. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom potvrdzujú, že Zmluvu neuzavreli v tiesni, pod nátlakom ani za nápadne nevýhodných okolnosti.

**Objednávateľ: Poskytovateľ:**

V Bratislave, dňa ...................... V      , dňa      .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Slovenská inovačná a energetická agentúra**

Ing. Peter Blaškovitš

generálny riaditeľ

Príloha č. 4 – Zoznam subdodávateľov

Zoznam subdodávateľov (ak sa uplatňuje) Predmetnú prílohu predkladá až úspešný uchádzač, a to v rámci poskytnutia riadnej súčinnosti k podpisu Zmluvy.

|  |  |  |  |  |  |
| --- | --- | --- | --- | --- | --- |
| p.č. | Obchodné meno a sídlo subdodávateľa | IČO | Osoba oprávnená konať za subdodávateľa  (meno a priezvisko, dátum narodenia, adresa pobytu) | % podiel na zákazke | Predmet subdodávok |
|  |  |  |  |  |  |
|  |  |  |  |  |  |
|  |  |  |  |  |  |

\*za subdodáavteľa sa považuje hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky/predmetu plnenia

V       dňa      .

za Poskytovateľa: